KAMART ปลื้ม รายได้พุ่งดันกำไร Q3/59 โต 92% จ่อปันผล 0.07 บ./หุ้น
KAMART ปลื้มปริ่ม รายได้จากการขายพุ่งดันกำไร Q3/59 โต 92% มาที่ 72.74 ลบ. จากปีก่อนมีกำไร 37.89 ลบ. ขณะที่ 9 เดือนแรกมีกำไรอยู่ที่ 202.79 ลบ. เพิ่มขึ้น 41% จากปีก่อนมีกำไร 144.14 ลบ.
10 พ.ย. 2559

บริษัท คาร์มาร์ท จำกัด (มหาชน) หรือ KAMART รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 72.74 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 92% จากช่วงเดียวกันของปีก่อนที่มีกำไรสุทธิ 37.89 ล้านบาท หรือมีกำไรสุทธิ 0.057 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 202.79 ล้านบาท หรือ 0.307 บาทต่อหุ้น เพิ่มขึ้น 41% จากช่วงเดียวกันของปีก่อนที่มีกำไรสุทธิ 144.14 ล้านบาท หรือ 0.219 บาทต่อหุ้น
พร้อมกันนี้ บริษัทประกาศจ่ายปันผลงวดดำเนินงานวันที่ 1 ก.ค.2559 ถึง 30 ก.ย.2559 อัตราปันผลเป็นเงินสด 0.07 บาทต่อหุ้น โดยวันที่ไม่ได้รับสิทธิปันผล (XD) วันที่ 24 พ.ย. 2559 กำหนดจ่ายเงินปันผลวันที่ 9 ธ.ค.2559